09/07/2019 | Administración LocalMunicipal
Oleiros
Secretaría Xeral
Anuncio de membros da Xunta de Goberno Local

A N U N C I O Polo Concello Pleno, en sesión extraordinaria celebrada o dia 27 de xuño do 2019, tomouse coñecemento do Decreto da Alcaldía 2019002613, do 20 de xuño, que se transcribe e que se publica en virtude do estabrecido nos artigos 9 da Lei 40/2015, do 1 de outubro, de Réxime Xurídico do Sector Público e 43, 44 e 114 e seguintes do Real Decreto 2586/1986, do 28 de novembro: “Asunto: Membros da Xunta de Goberno Local D. Ángel García Seoane, alcalde do Concello de Oleiros, dito esta resolución que se fundamenta nos antecedentes e consideracións legais que de seguido se expoñen: ANTECEDENTES: 1.–Tras a celebración das eleccións locais do pasado día 26 de maio de 2019 e constituída a Corporación en sesión extraordinaria de data 15 de xuño de 2019, e conforme o artigo 23.1 da Lei 7/1985, reguladora das bases do réxime local e 52 do Real Decreto 2568/86, do 28 de novembro, corresponde o alcalde a creación da Xunta de Goberno, nomear os membros que a integran e fixar o seu funcionamento. CONSIDERACIÓNS LEGAIS: 1.–A Xunta de Goberno Local é un órgano colexiado que se integra polo alcalde, que a preside, e un número de Concelleiros non superior ó terzo do número legal dos mesmos, nomeados e separados libremente por aquel, dando conta ó Pleno na primeira sesión que se celebre (art.23.1 Lei Reguladora das Bases do Réxime Local e 52.4 en relación art.46 do Regulamento de Organización e Funcionamento das Entidades Locais). Ós efectos do cómputo, no se terá en conta os decimais que resulten de dividir por tres o número total de Concelleiros. Os nomeamentos serán notificados persoalmente ós designados e se publicarán no Boletín Oficial da Provincia, sen prexuízo da súa efectividade dende o día seguinte da firma da resolución polo alcalde, se en ela non se dispuxera outra cousa. É un órgano de asistencia indelegable ó alcalde no exercicio das súas atribucións pero tamén resolutivo se este ou outro órgano municipal lles delegase atribucións ou lle viñesen asignadas polas leis (art.23.2 e 4 da Lei Reguladora das Bases do Réxime Local e 53 do Regulamento de Organización e Funcionamento das Entidades Locais). É, por último, un órgano de existencia preceptiva, conforme o art.20.1. b) da Lei Reguladora das Bases do Réxime Local, se o municipio ten mais de cinco mil habitantes, ou de existencia non preceptiva, se o municipio ten unha poboación menor, salvo cando así o dispoña o Regulamento Orgánico e o acorde o Pleno da Corporación.2.–A Xunta de Goberno Local celebrará sesión constitutiva, a convocatoria do alcalde ou presidente, dentro dos dez días seguintes a aquel no que este designase os membros que a integran. Dado que no Regulamento Orgánico Municipal do Concello de Oleiros non se prevé nada, por defecto, a Xunta de Goberno celebrará sesión ordinaria cada quince días como mínimo e extraordinarias e urxentes cando, con tal carácter, sexan convocadas polo alcalde. Corresponde o alcalde ou presidente fixar, mediante Decreto, o día e hora no que deba celebrarse sesión ordinaria. Todo elo conforme o disposto nos arts.112 e 113 do Regulamento de Organización e Funcionamento das Entidades Locais. Por todo o exposto, e en uso das facultades que me conceden as normas en vigor, RESOLVO: Primeiro. –Nomear os membros da Xunta de Goberno Local ós seguintes Concelleiros: D.ª M.ª Juan Melchor Limas Azar.ª Roberto Adrian Brufau Muatetema.ª Arturo Roberto Oscariz Girao D.ª M.ª Bertino Hassoun Ellacuriaga. Sebastian Ricardo Fernandez de Piñar Oron D. Bekkay Sebastian Felipe Lucerna Hiticas.ª Aurora Belen Taboada Casal Segundo. –Corresponderá a Xunta de Goberno Local, así integrada, e baixo a presidencia desta Alcaldía, a asistencia permanente á mesma no exercicio das súas atribucións, así como as que lle delegue calquera órgano municipal ou expresamente lle atribúan as leis. Terceiro. –Notificar a presente resolución as persoas designadas a fin de que presten, no seu caso, a aceptación de tales cargos. Cuarto. –Remitir anuncio dos referidos nomeamentos para a súa inserción no Boletín Oficial da Provincia e publicalos igualmente no taboleiro de anuncios municipal. Quinto. –Dar conta da presente resolución ó Pleno na primeira sesión que celebre. Sexto. –Os nomeamentos efectuados serán efectivos dende o día seguinte a data da presente resolución. Sétimo. –Fixar a periodicidade das sesións ordinarias da Xunta de Goberno Local con carácter quincenal, os segundos e cuartos martes de cada mes, ás 13.30 horas en primeira convocatoria e ás 14.00 en segunda convocatoria. Oitavo. –Contra este acordo, por ser un acto que pon fin á vía administrativa, poderá interpoñer o recurso potestativo de reposición ante o mesmo órgano administrativo que a dita no prazo DUN MES, que comezará a contar desde o dia seguinte ao da recepción da notificación, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas (LPACAP). Tamén poderá interpoñer o recurso contencioso-administrativo perante os xulgados do contencioso-administrativo da cidade da Coruña, no prazo de DOUS MESES, que comezarán a contar desde o dia seguinte ao da recepción da notificación, de conformidade co disposto na Lei 29/98 de 13 de xullo da xurisdición contencioso-administrativa. Todo isto sen perxuizo da facultade de interposición do recurso extraordinario de revisión cando concorra algunha das circunstancias previstas no artigo 125 da antedita Lei 39/2015, do 1 de outubro, LPACAP de formular a solicitude á que se refire o artigo 106.1 da citada Lei, ou de interpoñer aqueloutros que estime procedentes.” Oleiros, 3 de xullo do 2019. O ALCALDE, Ángel García Seoane